
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Asociaților a Societății UZINA ENERGETICĂ TIMIȘOARA S.R.L. pentru validarea beneficiarilor reali și pentru modificarea Actului Constitutiv aprobat prin Hotărârea Consiliului Local nr. 720/27.12.2022

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Asociaților a Societății UZINA ENERGETICĂ TIMIȘOARA S.R.L.  pentru validarea beneficiarilor reali și pentru modificarea Actului Constitutiv aprobat prin Hotărârea Consiliului Local nr. 720/27.12.2022;
Având în vedere Hotărârea Consiliului Local al Municipiului Timișoara nr. 720 din data 27.12.2022 privind înființarea Societății UZINA ENERGETICĂ TIMIȘOARA S.R.L.;
Având în vedere adresa Societății UZINA ENERGETICĂ TIMIȘOARA S.R.L. nr. SC2023-003689/13.02.2023 privind convocarea Adunării Generale a Asociaților pentru validarea beneficiarilor reali și modificarea Actului constitutiv al societății; 
Facem următoarele precizări:
În conformitate cu prevederile art. 56 alin.1 și alin. (7) din Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, la data înmatriculării societății este necesară stabilirea beneficiarilor reali deoarece persoanele juridice supuse obligaţiei de înregistrare în registrul comerţului depun la înmatriculare şi ori de câte ori intervine o modificare o declaraţie privind beneficiarul real al persoanei juridice, în vederea înregistrării în Registrul beneficiarilor reali al societăţilor.
Obligaţia prevăzută la alin. (1) este îndeplinită şi prin includerea, la înmatriculare, în actul constitutiv, a datelor de identificare ale beneficiarilor reali şi a modalităţilor în care se exercită controlul asupra persoanei juridice. Modificarea ulterioară a datelor de identificare ale beneficiarilor reali nu instituie obligaţia întocmirii unui act modificator la actul constitutiv, declararea acestora îndeplinindu-se în condiţiile alin. (1). 
În conformitate cu prevederile art. 191 și art. 194 alin. (1), lit. d) din Legea societăților nr. 31/1990, republicată, hotărârile asociaților se iau în adunarea generală, care hotărâște modificarea actului constitutiv.
În temeiul art. 129 alin. (2) lit. a)  și alin. (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită:
- atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
- exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților a Societății UZINA ENERGETICĂ TIMIȘOARA S.R.L. pentru validarea beneficiarilor reali și pentru modificarea Actului Constitutiv aprobat prin Hotărârea Consiliului Local nr. 720/27.12.2022, îndeplinește condițiile pentru a fi supus dezbaterii și aprobării plenului consiliului local.

